CELEX: 32003R1459
Language: lv
Date: 2003-08-18 00:00:00
Title: Komisijas Regula (EK) Nr. 1459/2003 (2003. gada 18. augusts), ar ko nosaka minimālo cenu, kas 2003./2004. tirdzniecības gadā jāmaksā ražotājiem par nepārstrādātām žāvētām vīģēm, kā arī ražošanas atbalsta apjomu par žāvētām vīģēm

Svarīgs juridisks paziņojums

|

32003R1459

Oficiālais Vēstnesis L 208 , 19/08/2003 Lpp. 0011 - 0011

		Komisijas Regula (EK) Nr. 1459/2003(2003. gada 18. augusts),ar ko nosaka minimālo cenu, kas 2003./2004. tirdzniecības gadā jāmaksā ražotājiem par nepārstrādātām žāvētām vīģēm, kā arī ražošanas atbalsta apjomu par žāvētām vīģēmEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 453/2002 [2], un jo īpaši tās 6.b panta 3. punktu un 6.c panta 7. punktu,tā kā:(1) Komisijas 2001. gada 2. marta Regulas (EK) Nr. 449/2001, ar ko paredz sīki izstrādātus noteikumus, lai piemērotu Padomes Regulu (EK) Nr. 2201/96 attiecībā uz atbalsta shēmu par augļu un dārzeņu pārstrādes produktiem [3], kas grozīta ar Regulu (EK) Nr. 1426/2002 [4], 2. panta 1. punkta c) apakšpunktā ir noteikti tirdzniecības gadu datumi attiecībā uz žāvētām vīģēm.(2) Minimālās cenas un ražošanas atbalsta apjoma noteikšanas kritēriji ir noteikti attiecīgi Regulas (EK) Nr. 2201/96 6.b un 6.c pantā.(3) Komisijas 1999. gada 19. jūlija Regulas (EK) Nr. 1573/1999, ar ko paredz sīki izstrādātus noteikumus, lai piemērotu Padomes Regulu (EK) Nr. 2201/96 attiecībā uz raksturlielumiem, kas piemīt žāvētām vīģēm, par kurām var pretendēt uz atbalstu saskaņā ar ražošanas atbalsta shēmu [5], 1. pantā ir noteikti kritēriji, kādiem produktam jāatbilst, lai par to varētu iegūt minimālo cenu un atbalsta maksājumu.(4) Tādēļ ir jānosaka minimālā cena un ražošanas atbalsts 2003./2004. tirdzniecības gadam.(5) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,IR PIEŅĒMUSI ŠO REGULU.1. pants2003./2004. tirdzniecības gadā:a) Regulas (EK) Nr. 2201/96 6.b pantā minētā minimālā cena par nepārstrādātām žāvētām vīģēm ir EUR 878,86 par tīrsvara tonnu, ko izved no ražotāja teritorijas;b) Regulas (EK) Nr. 2201/96 6.c pantā minētais ražošanas atbalsts par žāvētām vīģēm ir EUR 264,83 par tīrsvara tonnu.2. pantsŠī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 18. augustāKomisijas vārdā —Komisijas loceklisFranz Fischler[1] OV L 297, 21.11.1996., 29. lpp.[2] OV L 72, 14.3.2002., 9. lpp.[3] OV L 64, 6.3.2001., 16. lpp.[4] OV L 206, 4.8.2002., 4. lpp.[5] OV L 187, 20.7.1999., 27. lpp.--------------------------------------------------